གོང་གསལ་ལྟར།འཇམ་དབྱངས་མཁྱེན་བརྩེའི་དབང་པོ་ནི་ཁམས་སྡེ་དགེ་ཡུལ་དུ་སྐུ་སྐྱེ་བཞེས་པ་དང་།སྐུ་ན་ཆུང་དུས་ནས་ཐར་རྩེ་མཁན་ཆེན་བྱམས་པ་ནམ་མཁའ་འཆི་མེད་ཀྱི་ཡང་སྲིད་དུ་ངོས་འཛིན་བྱས།དགུང་ལོ་ཉི་ཤུ་ཐོག་རིམ་པར་སྟོད་ཕྱོགས་སུ་ཕེབས་པ་དང་བསྙེན་རྫོགས་ཀྱི་སྡོམ་པ་བཞེས།ཞབས་རྐྱང་ཁོ་ནར་བརྟེན་ནས་དབུས་གཙང་དུ་ཕེབས།ཁོང་ནི་བོད་ཀྱི་མཁས་པ་ལ་ཤས་ལྟར་རང་ལུགས་མཆོག་འཛིན་མི་བྱེད་པར།བོད་ཀྱི་གྲུབ་མཐའ་སོ་སོའི་ལུགས་སྲོལ་གང་ཡོད་དང་བསྟན་བཅོས་དག་ལ་སྦྱངས་པ་མཛད་ནས་མཁས་པར་གྱུར་བའི་སྐྱེས་བུ་ཞིག་རེད།